**З А П О В Е Д**

****

На основание чл. 25, ал. 4 от Закона за администрацията, чл. 2, ал. 1, чл. 3, т. 2 и 6 и чл. 7, ал. 1, т. 4 от Закона за управление на агрохранителната верига и чл. 52, парагараф 1 от Регламент за изпълнение (ЕС) 2019/627 на Комисията от 15 март 2019 година за определяне на еднакви практически условия за извършването на официален контрол върху продукти от животински произход, предназначени за консумация от човека, в съответствие с Регламент (ЕС) 2017/625 на Европейския парламент и на Съвета и за изменение на Регламент (ЕО) № 2074/2005 на Комисията по отношение на официалния контрол (ОВ, L 131 от 17.05.2019 г.) (Регламент за изпълнение (ЕС) 2019/627) и чл. 5, ал. 1, т. 1 и 27 от Устройствения правилник на Българската агенция по безопасност на храните

**Н А Р Е Ж Д А М:**

I. Определям зоните за развъждане на черупкови организми в крайбрежните морски води, съответно зоните за отглеждане на аквакултури, определени с Плана за управление на речните басейни (ПУРБ) в Черноморски район за басейново управление на водите (2016–2021 г.), приет с Решение № 1107 от 2016 г. на Министерски съвет (Раздел III, Приложения 3.4.1.2 „Зони за развъждане на черупкови организми в крайбрежните морски води“ и 3.4.1.3 „Карта със зони за развъждане на черупкови организми“), респективно Морския пространствен план на Република България 2021–2035 г., одобрен с Решение № 386 от 2023 г. на Министерски съвет (Част 6, т. 6.3., Приложение Том 13, Карта 3/02 „Зони за риболов и площи (обекти) с издадени разрешителни за ползване на воден обект за отглеждане на аквакултури“), като райони за производство и за повторно полагане на живи двучерупчести мекотели, живи бодлокожи, живи мантийни и живи морски коремоноги, които се хранят чрез филтриране на водата, наричани по-нататък живи двучерупчести мекотели, по смисъла на чл. 52, парагараф 1 от Регламент за изпълнение (ЕС) 2019/627 на Комисията, тяхното местоположение и граници, както следва:

|  |
| --- |
| **Райони за производство и за повторно полагане на живи двучерупчести мекотели, живи бодлокожи, живи мантийни и живи морски коремоноги, които се хранят чрез филтриране на водата** |
| **№** | **Наименование на района** | **Код на района** | **Площ на района****км2** | **Име на крайбрежното водно тяло по смисъла на Рамковата директива за водите (РДВ)** | **Код на крайбрежното водно тяло по смисъла на РДВ** |
| 1. | район в близост до с. Крапец | **BG2SFW94** | 17.786 | от Дуранкулак до н. Шабла | **BG2BS000C001** |
| 2. | район в близост до гр. Шабла | **BG2SFW93**  | 13.228 | от Дуранкулак до н. Шабла | **BG2BS000C001** |
| 3. | район в близост до гр. Каварна\* | **BG2SFW92** | 67.26 | от н. Каликра до Каварна | **BG2BS000C1004** |
| от Каварна до н. Галата | **BG2BS000C1013** |
| 4. | район в близост до гр. Балчик\* | **BG2SFW91**  | 59.838 | от Каварна до н. Галата | **BG2BS000C1013** |
| 5. | район в близост до к.к. Златни пясъци\* | **BG2SFW09**  | 14.197 | от Каварна до н. Галата | **BG2BS000C1013** |
| 6. |  район в близост до н. Галата\* | **BG2SFW07**  | 3.041 | от н. Галата до к.к. Камчия | **BG2BS000C1113** |
| 7. | район на вливането на р. Камчия | **BG2SFW06**  | 8.519 | от н. Галата до к.к. Камчия | **BG2BS000C1113** |
| от к.к. Камчия до Шкорпиловци | **BG2BS000C1006** |
| 8. | район от гр. Бяла до н. Емине\* | **BG2SFW51**  | 40.814 | от Шкорпиловци до н. Емине | **BG2BS000C1007** |
| 9. | район в близост до гр. Несебър\* | **BG2SFW05**  | 235.316 | от н. Емине до Свети Влас  | **BG2BS000C1008**  |
| от Свети Влас до Поморие | **BG2BS000C1108** |
| Бургаски залив> 30 m  | **BG2BS000C1010** |
| 10. |  район от гр. Созопол до н. Маслен нос\* | **BG2SFW31**  | 71.399 | Бургаски залив> 30 m  | **BG2BS000C1010**  |
| от н. Акин до н. Маслен нос  | **BG2BS000C1011**  |
| 11. | район от н. Маслен нос до гр. Царево\* | **BG2SFW03** | 94.64 | от н. Маслен нос до устието на р. Резовска < 30 m | **BG2BS000C1012**  |
| от н. Маслен нос до устието на р. Резовска < 30 m | **BG2BS000C1112** |
| 12. |  район в близост до гр. Ахтопол |  **BG2SFW01**  | 30.929 | от н. Маслен нос до устието на р. Резовска < 30 m | **BG2BS000C1012**  |
| от н. Маслен нос до устието на р. Резовска > 30 m  | **BG2BS000C1112** |

**\* Райони с площи (обекти) с действащи разрешителни по чл. 46, ал. 1, т. 2 от Закона за водите, за ползване на повърхностен воден обект за отглеждане на аквакултури и свързаните с тях дейности.**

II. Възлагам на изпълнителния директор на Българската агенция по безопасност на храните да предприеме необходимите действия за първоначално класифициране на районите за производство и за повторно полагане на живи двучерупчести мекотели по т. 3, 4, 5, 6, 8, 9, 10 и 11 от таблицата по т. I., съгласно изискванията на чл. 52 – 55 от Регламент за изпълнение (ЕС) 2019/627 на Комисията и Плана за действие за прилагането на Регламент за изпълнение (ЕС) 2019/627 на Комисията по отношение на живи двучерупчести мекотели, живи бодлокожи, живи мантийни и живи морски коремоноги, които се хранят чрез филтриране на водата, утвърден със Заповед № … от … на министъра на земеделието и храните.

III. Заповедта да се публикува на интернет страницата на Министерството на земеделието и храните и Българската агенция по безопасност на храните.

IV. Настоящата заповед подлежи на обжалване пред Върховен административен съд по реда на Административнопроцесуалния кодекс.

Заповедта да се доведе до знанието на съответните длъжностни лица за изпълнение.

